बोरीः दुर्गाफाळ आंबेगण पंचवाडी वाठारांत बेकायदो तरेन बांदिल्लो सुमार 90 मिटर लांबायेचो पेव्हर्स रस्तो पंचवाडी पंचायतीन कायदेशीर प्रक्रिया पुराय करून काडून उडयलो.
 तो बेकायदो रस्तो पियुष प्रॉपर्टीस ह्या आस्थापनान प्लॉट करून विकपा खातीर बांदिल्लो. हो रस्तो बेकायदो आशिल्ल्याचें पंचायतीन न्यायालयाक पटोवन दिलें. 30 जूनाक हो रस्तो काडून उडयलो.
 ही कारवाय करतना कायदो आनी सुवेवस्था सांबाळचे खातीर फोंड्याचे मामलेदार हाजीर राविल्ले. तशेंच गट विकास अधिकारी कार्यालयाचे अभियंते हेमंत गांवस आनी सोमनाथ तारी, सरपंच लीना फर्नांडीस, हेर पंच क्रिस्टवाव डिकॉस्टा, लिबी सिल्वेरा, रमा नायक, विशांत गांवकार, सरकारी बांदकाम खात्याचे अधिकारी आनी पुलीस अधिकारी हाजीर आशिल्ले. बेकायदो बांदकामांक पंचायत वाठारांत ओतो आयला. अशा बांदकामांचेर कायदेशीर कारवाय करतले, अशें पंचायत मंडळान शिटकायलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 